APSTIPRINĀTS

Izsoles komisijas 2024.gada 22.novembra sēdē

(protokols Nr.1)

**Akadēmijas ielā 1, Jelgavā, būves ar kadastra apzīmējumu 09000060071001 Jelgavas Sv. Trīsvienības baznīcas torņa nedzīvojamo telpu daļu – viesu zāles un virtuves telpas ar aprīkojumu 122,7 m2 platībā un pie objekta piegulošo zemi 30m2 platībā nomas tiesību atkārtotas rakstiskās izsoles nolikums**

1. **Vispārīgie jautājumi**
	1. Nekustamā īpašuma ar kadastra numuru 09000060071Akadēmijas ielā 1, Jelgavā būves ar kadastra apzīmējumu 09000060071001 Jelgavas Sv.Trīsvienības baznīcas torņa (turpmāk - Torņa) nedzīvojamo telpu daļu – viesu zāles un virtuves telpas ar aprīkojumu 122,7 m2 platībā un pie objekta piegulošās zemes 30 m2 platībā nomas tiesību atkārtotas rakstiskās izsoles nolikums (turpmāk - Nolikums) nosaka kārtību, kādā tiek rīkota nomas tiesību atkārtotā rakstiskā izsole.
	2. Izsoles sludinājums un izsoles Nolikums tiek publicēts Jelgavas valstspilsētas pašvaldības tīmekļa vietnē [www.jelgava.lv](http://www.jelgava.lv) sadaļā “Pašvaldība/Sludinājumi”.
	3. Rakstisko izsoli organizē ar Jelgavas valstspilsētas pašvaldības iestādes “Jelgavas reģionālais tūrisma centrs” (turpmāk – Iestāde) 2024.gada 22.novembra rīkojumu Nr.1-07/46 „Par Jelgavas Sv. Trīsvienības baznīcas torņa viesu zāles un virtuves telpu nomas tiesību izsoles komisijas izveidošanu” izveidota un apstiprināta nomas tiesību izsoles komisija (turpmāk - Komisija).
2. **Nomas objekts, mērķis, nosacītā nomas maksa un nomas termiņš**
	1. Nomas objekts ir Iestādes valdījumā un apsaimniekošanā esošā nekustamā īpašuma Akadēmijas ielā 1, Jelgavā, būves (turpmāk – Ēka) ar kadastra apzīmējumu 09000040370001nedzīvojamo telpu daļa (viesu zāles un virtuves telpas ar aprīkojumu) 122,7 m2 platībā ar piegulošo zemi 30 m2 platībā (turpmāk – Nomas objekts):
	2. 1. virtuves telpa (Torņa 6.stāvā) – 59,6 m2 platībā;

2.2.2. viesu zāle (Torņa 8.stāvā) – 63,1 m2 platībā.

2.2. Nomas objekts atrodas Torņa 6. un 8.stāvā, kuri ir savienoti ar kravas liftu trauku un gatavo ēdienu piegādei.

* 1. Piegulošā zeme - 30 m2 platībā, kas atrodas Akadēmijas ielā 1, Jelgavā - āra kafejnīcas vai mājražotāju produkcijas tirdzniecības vietas, vai degustācijas vietas izveidošanā saskaņā ar teritorijas plānu.
	2. Pielikumā Nomas objekta un iekārtu aprīkojuma apraksta tehniskā specifikācija, iekļaujot telpu un teritorijas plānus (1.pielikums).
	3. Nomas objekts tiek iznomāts ar mērķi kafejnīcas, restorāna, degustācijas, meistarklašu vai produktu paraugdemonstrējumu organizēšanas vajadzībām, atvērtā tipa sabiedriskās ēdināšanas un tamlīdzīgu pakalpojumu sniegšanai.
	4. Nomas objekts atrodas kultūrvēsturiskajā piemineklī Jelgavas Sv. Trīsvienības baznīcas tornī (valsts aizsardzības Nr.5108, Ministru kabineta 2021.gada 26.oktobra noteikumi Nr.720 “Kultūras pieminekļu uzskaites, aizsardzības, izmantošanas un restaurācijas noteikumi”).
	5. Jelgavas Sv. Trīsvienības baznīcas torņa darba laiks:

|  |  |  |
| --- | --- | --- |
| Nedēļas diena | Vasaras sezona (1.05. – 30.09.) | Ziemas sezona (1.10. – 30.04.) |
| Pirmdiena | Slēgts | Slēgts |
| Otrdiena | 9.00 – 18.00 | 10.00 – 18.00 |
| Trešdiena | 9.00 – 20.00 | 10.00 – 20.00 |
| Ceturtdiena | 9.00 – 20.00 | 10.00 – 20.00 |
| Piektdiena | 9.00 – 21.00 | 10.00 – 20.00 |
| Sestdiena | 9.00 – 21.00 | 10.00 – 20.00 |
| Svētdiena | 10.00 – 20.00 | 11.00 – 18.00 |

* 1. Nedzīvojamo telpu (viesu zāles un virtuves ar aprīkojumu 122,7 m2 platībā) aprēķinātā tirgus nomas maksas sākumcena ir 3,- *euro* (trīs *euro* un 00 *centi*) bez pievienotās vērtības nodokļa (turpmāk – PVN) par vienu kvadrātmetru mēnesī jeb 368,10 *euro* (trīs simti sešdesmit astoņi *euro* un desmit *centi*) bez PVN mēnesī.
	2. Piegulošās zemes (30 m2 platībā) aprēķinātā tirgus nomas maksas sākumcena ir 8,60 *euro* (astoņi *euro* un 60 *centi*) bez PVN mēnesī.
	3. Pretendenta piedāvātā nomas maksa nevar būt zemāka vai vienāda par noteikto nosacīto nomas maksu.
	4. Noma ir ar pievienotās vērtības nodokli apliekams darījums.
	5. Nomas objekta nomas tiesību termiņš ir 5 (pieci) gadi no līguma noslēgšanas dienas. Nomas maksa par Nomas objektu jāmaksā saskaņā ar nomas līguma nosacījumiem.
	6. Nomas objekts tiek iznomāts tikai Nolikuma 2.5.punktā minētā pakalpojuma sniegšanai.
	7. Nomas objekts tiek iznomāts bez izpirkuma tiesībām, bez tiesībām atsavināt, dāvināt un apgrūtināt ar lietu tiesībām un bez tiesībām nodot to ilglaicīgā apakšnomā.
	8. Nomnieks katru mēnesi veic samaksu par Nomas objektu un tajā saņemtajiem komunālajiem pakalpojumiem saskaņā ar Iznomātāja izrakstīto rēķinu par:
		1. Nomas objekta telpu un piegulošās zemes nomu;
		2. patērēto elektroenerģiju saskaņā ar skaitītāju rādījumiem;
		3. ūdeni un kanalizāciju saskaņā ar skaitītāju rādījumiem;
		4. par patērēto siltumenerģiju - proporcionāli nomātajai telpu platībai (122,7 m2);
		5. apsardzes un ugunsdrošības signalizācijas pakalpojumus - proporcionāli nomātajai telpu platībai (122,7 m2).
	9. Nomnieks vienā vai vairākos maksājumos veic samaksu par nekustamā īpašuma nodokli - proporcionāli nomātajai telpu platībai (122,7 m2) un zemes platībai (30m2).
	10. Nomnieks patstāvīgi slēdz līgums par apsaimniekošanas pakalpojumiem (atkritumu apsaimniekošanu, sakaru pakalpojumiem, apsardzes un ugunsdrošības signalizācijas pakalpojumiem u.c.), kā arī sev piederošās kustamās mantas apdrošināšanu.
	11. Nomnieks kompensē Iznomātājam pieaicinātā neatkarīgā vērtētāja atlīdzības summu 484,- *euro* (četri simti astoņdesmit četri *euro* 00 *centi*) apmērā, ieskaitot PVN 21% apmērā.
1. **Informācijas publicēšanas kārtība un Nomas objekta apskate**
	1. Pretendentam Nolikums un visi saistītie dokumenti ir brīvi un tieši pieejami Nolikuma 1.2.punktā minētajā tīmekļa vietnē.
	2. Kontaktpersona informācijai par Nolikumu un/vai izsoles norisi, kā arī Nomas objekta apskates saskaņošanai – Vineta Reknere, tālrunis 63005453 vai 27886806, e-pasts: vineta.reknere@tornis.jelgava.lv.
	3. Informācijas apmaiņa starp Komisiju un Pretendentu notiek rakstiski latviešu valodā, jautājumus nosūtot elektroniski uz Nolikuma 3.2.punktā norādīto elektroniskā pasta adresi. Atbildes tiek sniegtas rakstiski 2 (divu) darba dienu laikā no saņemšanas brīža.
2. **Izsoles mērķis, veids, norises vieta un laiks**
	1. Izsoles mērķis ir saņemt pieteikumu ar augstāko nomas maksu par Nomas objektu, iznomājot to Nolikuma 2.5.punktā norādītajam mērķim.
	2. Izsoles veids – atkārtotā rakstiskā izsole.
	3. Izsole notiek 2025.gada 13.janvārī plkst.14.00 Akadēmijas ielā 1, Jelgavā, konferenču zālē (7.stāvs).
	4. Ja divi vai vairāki nomas tiesību pretendenti ir piedāvājuši vienādu augstāko cenu, tiek rīkota rakstveida izsoles otrā kārta, kurā tiks aicināti tie pretendenti, kuri piedāvāja vienādu augstāko nomas maksu.
	5. Gadījumā, ja tiek rīkota atkārtota izsole, Iestāde nodrošina izsoles sludinājuma publicēšanu Nolikuma 1.2.punktā noteiktajā avotā un ievērojot normatīvajos aktos noteiktos termiņus.
3. **Pieteikumu iesniegšana izsolei, atvēršanas laiks un vieta**
	1. Pieteikums dalībai izsolē jāiesniedz slēgtā aploksnē līdz 2025.gada 13.janvārim plkst.12.00, Akadēmijas ielā 1, Jelgavā, darba dienās no plkst.9.00 līdz plkst.17.00, zvanot uz tālruni 27886806.
	2. Pieteikumi, kas saņemti atvērtā vai bojātā veidā, netiks pieņemti un tiks nodoti atpakaļ iesniedzējam.
	3. Saņemot pieteikumus, tos reģistrē veidlapā saņemšanas secībā, uz aploksnes norādot saņemšanas datumu un laiku, kā arī nomas tiesību Pretendentu, apliecinot to ar pieņēmēja un iesniedzēja parakstiem.
	4. Ja pieteikums ir iesniegts pēc norādītā pieteikumu iesniegšanas termiņa beigām, to piereģistrē un neatvērtu atdod atpakaļ Pretendentam.
	5. Pieteikumi tiks atvērti Akadēmijas ielā 1, Jelgavā, konferenču zālē (7.stāvs) 2025.gada 13.janvārī plkst.14.00.
4. **Iesniedzamie dokumenti dalībai izsolē**
	1. Dalībai izsolē iesniedz šādus dokumentus:
		1. Pieteikumu dalībai izsolei ar pieteikumā prasītajiem pielikumiem (2.pielikums):
			1. Apliecinājums, ka Pretendentam ir vismaz 3 (trīs) gadu pieredze sabiedriskās ēdināšanas un ar pārtikas apriti saistītā nozarē un ir vismaz 1 (viena) aktīva pakalpojuma sniegšanas vieta;
			2. Pilnvaru pārstāvēt Pretendentu izsolē, ja Pretendentu pārstāv persona, kuras pārstāvības tiesības nav norādītas Uzņēmumu reģistra vai ārvalstu reģistra izsniegtajā izziņā (iesniedz, ja reģistrēts kā juridiska persona).
		2. “Kvalifikācijas veidlapa sabiedriskās ēdināšanas pakalpojumu sniegšanā” - ja plānotas kafejnīcas, restorāna, atvērtā tipa sabiedriskās ēdināšanas un tamlīdzīgu pakalpojumu sniegšanai (3.pielikums) vai “Plānotās darbības apraksts ar piedāvājumu klāstu un darba laiku” - ja plānotas degustācijas, meistarklašu vai produktu paraugdemonstrējumu organizēšanas pakalpojumu sniegšanai (4.pielikums).
	2. Pieteikuma dokumenti iesniedzami latviešu valodā. Ārvalstu institūciju izdotajiem dokumentiem svešvalodā pievieno apliecinātu tulkojumu latviešu valodā.
	3. Pieteikuma dokumenti tiek iesniegti ar sanumurētām lapām, cauraukloti, ar uzlīmi, kas nostiprina auklu. Uz uzlīmes tiek norādīts lapu skaits, Pretendenta zīmoga nospiedums un tās personas paraksts, kura paraksta pieteikumu.
	4. Pieteikumu paraksta persona, kura likumiski pārstāv Pretendentu, vai ir pilnvarota pārstāvēt Pretendentu šajā izsolē.
	5. Pretendents iesniedz vienu pieteikuma oriģinālu un vienu kopiju.
	6. Katrs Pretendents drīkst iesniegt tikai 1 (vienu) nomas maksas piedāvājumu.
	7. Pieteikuma oriģinālu un kopiju ievieto slēgtā iesaiņojumā. Uz iesaiņojuma jānorāda „Pieteikums Nomas objekta - Akadēmijas ielā 1, Jelgavā, būves (kadastra apzīmējums 09000060071001) rakstiskai nomas tiesību izsolei”, Pretendenta nosaukums, adrese, uzraksts „Neatvērt līdz 2025.gada 13.janvārim plkst.14.00”.
	8. Ar pieteikuma iesniegšanu ir uzskatāms, ka Pretendents:
		1. piekrīt izsoles Nolikumam un nomas līguma nosacījumiem;
		2. piekrīt nomas līguma noslēgšanas mērķim un iesniegtās informācijas atbilstības pārbaudei;
		3. piekrīt, ka Komisija saziņai ar Pretendentu izmantos Pretendenta pieteikumā norādīto elektroniskā pasta adresi.
	9. Iesniegtie pieteikumi Izsoles pretendentiem netiek atdoti atpakaļ.
	10. Ziņas par pretendentiem un to skaitu netiek izpaustas līdz izsoles sākumam.
5. **Prasības pretendentam**
	1. Par izsoles dalībnieku var būt jebkura persona, kura iesniedz pieteikumu šī Nolikuma noteiktajā kārtībā un kura saskaņā ar spēkā esošajiem normatīvajiem aktiem var iegūt izsolāmās nomas tiesības.
	2. Pretendents, ja tiks atzīts par uzvarētāju izsolē, apņemas nodrošināt augstāko pakalpojumu kvalitāti, ņemot vērā pakalpojumu būtību un mērķi.
	3. Pretendentam iepriekšējo 3 (trīs) gadu laikā (2022., 2023. un 2024.gadā līdz piedāvājuma iesniegšanai) ir pieredze sabiedriskās ēdināšanas pakalpojumu sniegšanā un vismaz 1 (vienai) aktīvai pakalpojuma sniegšanas vietai.
	4. Pretendentam nav uzsākts maksātnespējas process.
	5. Pretendentam nav nodokļu parādi, tajā skaitā valsts sociālās apdrošināšanas iemaksu parādi, kas kopsummā pārsniedz 150,- *euro* (viens simts piecdesmit *euro* 00 *centi*).
	6. Par nelabticīgu nomnieku Nolikuma izpratnē atzīstams:
		1. nomas tiesību Pretendents, kurš pēdējā gada laikā no pieteikuma iesniegšanas nav labticīgi pildījis ar iznomātāju noslēgtajā līgumā par īpašuma lietošanu noteiktos nomnieka pienākumus – tam ir bijuši vismaz trīs maksājumu kavējumi, kas kopā pārsniedz divu maksājumu periodu;
		2. nomas tiesību pretendentam ir jebkādas citas būtiskas neizpildītas līgumsaistības pret iznomātāju.
	7. Pretendentam kvalifikācijas veidlapā (3.pielikums) jānorāda plānoto pakalpojumu sortiments ar cenu izmaksām vai plānotās darbības apraksts ar piedāvājumu klāstu un darba laiku (4.pielikums).
	8. Ja tiek sniegti ēdināšanas pakalpojumi, jāpiedāvā:
		1. kafejnīcas vai restorāna apmeklētāju klasiskā ēdienkarte, iekļaujot uzkodas, karstos ēdienus, desertus, dzērienus, u.c.;
		2. banketu un kafijas pauzes ēdienkarte – iekļaujot mazās banketa uzkodas, konditorejas izstrādājumus, desertus, svaigus augļus, dārzeņus, kafiju, tēju u.c.;
	9. Pretendentam iespēju robežās jānodrošina:
		1. demokrātisku darba dienas piedāvājumu pusdienām;
		2. ēdienu sezonalitāte un piedāvātajā sortimentā esošo produktu izvēles dažādība;
		3. iespēja saņemt veģetāru/vegānisku ēdienu;
		4. augļi, ogas un dārzeņi atbilstoši sezonai;
		5. veselīgi ēdieni, kas nesatur, nav ražoti vai to pagatavošanas procesā nav izmantotas ģenētiski modificētas izejvielas, un nav gatavoti no pusfabrikātiem un koncentrātiem.
	10. Pretendentam vēlama pieredzei banketu organizēšanā un apkalpošanā. Kvalifikācijas veidlapā (3.pielikums) jānorāda vismaz iepriekšējo 3 (trīs) gadu laikā (2022., 2023. un 2024.gadā līdz piedāvājuma iesniegšanai) organizētie un apkalpotie banketi.
	11. Pretendentam jānodrošina viss nepieciešamais personāls pakalpojuma sniegšanai, ģērbies atbilstoši konkrētā pakalpojuma sniegšanas estētiskajām un pieklājības prasībām (atbilstošs apģērbs, apavi u.tml.), ievērojot vienotu ģērbšanās stilu.
	12. Kafejnīcai/restorānam jābūt atvērtam apmeklētājiem ne mazāk kā 5 (piecas) dienas nedēļā.
	13. Telpu interjeram un iekārtojumam jāatbilst Ēkas vēsturiskajam stilam.
	14. Veidojot viesu zāles interjeru, jāņem vērā sienu un griestu vēsturiskā nozīme, kas ir daļa no Ēkas ekspozīcijas.
6. **Izsoles norise, rezultātu paziņošana un apstiprināšana**
	1. Pretendents tiek uzaicināts uz pieteikumu atvēršanu Akadēmijas ielā 1, Jelgavā, 2025.gada 13.janvārī plkst.14.00 konferenču zālē (7.stāvs).
	2. Pretendenti vai to pilnvarotās personas, ierodoties uz pieteikumu atvēršanu, uzrāda personu apliecinošu dokumentu, pilnvarotās personas papildus uzrāda pilnvaru. Ja persona ieradusies uz pieteikumu atvēršanu bez personu apliecinošiem dokumentiem, vai attiecīgā pilnvarojuma, tiek uzskatīts, ka pretendents nav ieradies uz pieteikumu atvēršanu.
	3. Izsoli vada un kārtību izsoles laikā nodrošina Komisijas priekšsēdētājs.
	4. Pieteikumu atvēršana ir atklāta un tos atver iesniegšanas secībā.
	5. Komisijas priekšsēdētājs pēc pieteikumu atvēršanas nosauc Pretendentu, pieteikuma iesniegšanas datumu un laiku, kā arī Pretendenta piedāvāto nomas maksas apmēru par Nomas objekta vienu kvadrātmetru mēnesī bez PVN. Nomas pieteikumu atvēršana tiek protokolēta.
	6. Ja uz Nomas objekta nomas tiesībām pretendē tikai viens Pretendents, kurš ievērojis Nolikuma noteikumus, nomas tiesības iegūst šis vienīgais izsoles Pretendents par piedāvāto nomas maksas apmēru un ja tā iesniegtie pieteikuma dokumenti atbilst visām Nolikuma prasībām.
	7. Ja pēc visu pieteikumu atvēršanas izrādās, ka vairāki Pretendenti piedāvājuši vienādu augstāko nomas maksu, Komisija rakstiski lūdz Pretendentus, kuri piedāvājuši vienādu augstāko nomas maksu, izteikt rakstiski savu pieteikumu par iespējami augstāko nomas maksu, nosakot pieteikumu iesniegšanas un atvēršanas datumu, laiku, vietu un kārtību.
	8. Ja neviens no nomas tiesību pretendentiem, kuri piedāvājuši vienādu augstāko nomas maksu, neiesniedz jaunu piedāvājumu par augstāku nomas maksu saskaņā ar Nolikuma [8.7. punktu](https://likumi.lv/ta/id/297295#p45), Iznomātājs piedāvā slēgt nomas līgumu tam pretendentam, kurš pirmais iesniedzis pieteikumu.
	9. Komisija izskata pieteikumu un iesniegtos dokumentus. Pretendents netiek pielaists izsolē, ja pieteikumā nav iekļauti Nolikuma 6.1.punktā minētie dokumenti vai piedāvātās nomas maksas apmērs ir mazāks par publicēto Nomas objekta nomas maksas apmēru, vai tiek atklāts, ka Pretendenta sniegtās ziņas ir nepatiesas.
	10. Par izsoles uzvarētāju tiek noteikts Pretendents, kura iesniegtie pieteikuma dokumenti atbilst Nolikuma prasībām un kurš nosolījis visaugstāko nomas maksu (turpmāk-Nosolītājs). Rezultātu paziņošana tiek protokolēta.
	11. Izsolāmo nomas tiesību Nosolītājs iegūst tiesības slēgt nomas līgumu ar Iznomātāju pēc izsoles rezultātu apstiprināšanas un Iznomātājs Nosolītājam nosūta nomas līguma projektu parakstīšanai.
	12. Iznomātājs apstiprina rakstiskās izsoles rezultātus un 10 (desmit) darba dienu laikā izsoles rezultātus paziņo tīmekļa vietnē [www.jelgava.lv](http://www.jelgava.lv) sadaļā „Pašvaldība/Sludinājumi” un rakstiski informē pieteikumu iesniedzējus.
7. **Izsoles rezultātu apstrīdēšanas kārtība**
	1. Komisijas lēmumu var apstrīdēt, iesniedzot sūdzību Jelgavas valstspilsētas pašvaldības izpilddirektorei ne vēlāk kā 5 (piecu) darba dienu laikā pēc rezultātu paziņošanas dienas.
	2. Ja sūdzība iesniegta pēc noteiktā termiņa, tā netiek izskatīta un tiek atgriezta iesniedzējam.
8. **Nomas līguma noslēgšanas kārtība**
	1. Nosolītājs 10 (desmit) darba dienu laikā pēc izsoles rezultātu paziņošanas ar Iznomātāju noslēdz nomas līgumu (5.pielikums), vai rakstiski paziņo par atteikumu slēgt nomas līgumu.
	2. Ja Nosolītājs neparaksta nomas līgumu noteiktajā termiņā un neiesniedz attiecīgu atteikumu, ir uzskatāms, ka Nosolītājs ir atteicies no nomas līguma slēgšanas.
	3. Gadījumā, ja nomas līgums netiek noslēgts vai Nosolītājs no nomas līguma slēgšanas atsakās, nomas tiesības tiek piedāvātas iegūt izsoles pretendentam, kurš ir piedāvājis nākamo visaugstāko piedāvājumu. Nomas līgums ar nākamo Pretendentu ir slēdzams, ja nākamais Pretendents piekrīt parakstīt nomas līgumu divu nedēļu laikā pēc pieteikuma saņemšanas. Ja Pretendents piekrīt parakstīt nomas līgumu par paša nosolīto augstāko nomas maksu, tas jāparaksta 10 (desmit) darba dienu laikā.
	4. Izsoles dalībnieks, kurš piedāvājis nākamo augstāko viena kvadrātmetra mēnesī nomas maksu un kurš stājies Nosolītāja vietā un piekrīt parakstīt nomas līgumu par paša nosolīto augstāko viena kvadrātmetra mēnesī nomas maksu, 10 (desmit) darba dienu laikā no nomas līguma projekta nosūtīšanas dienas paraksta nomas līgumu vai rakstiski paziņo par atteikumu slēgt nomas līgumu. Ja Izsoles dalībnieks, kurš piedāvājis nākamo augstāko viena kvadrātmetra mēnesī nomas maksu un kurš stājies Nosolītāja vietā neparaksta nomas līgumu noteiktajā termiņā vai rakstiski nepaziņo par atteikumu slēgt nomas līgumu ar Iznomātāju, ir uzskatāms, ka Pretendents no nomas līguma slēgšanas ir atteicies, un rīkojama jauna nomas tiesību izsole.
	5. Nosolītājs Nomas objekta nodošanas-pieņemšanas aktu paraksta nomas līgumā noteiktajā kārtībā.
9. **Izsoles komisija**
	1. Komisija ir atbildīga par izsoles norisi un ar to saistīto lēmumu pieņemšanu.
	2. Komisijas darbu vada tās priekšsēdētājs.
	3. Komisijas priekšsēdētājs nosaka Komisijas sēžu vietu, laiku un kārtību, sasauc un vada Komisijas sēdes, nodrošina izsoles norisi atbilstoši normatīvo aktu prasībām.
	4. Komisija, pildot savus pienākumus, ir tiesīga pieaicināt ekspertus un pieprasīt precizējošu informāciju no Pretendenta.
	5. Komisija ir tiesīga pārtraukt izsoli jebkurā brīdī, ja tam ir objektīvs pamatojums.
	6. Komisija ir tiesīga pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos.
	7. Pirms izsoles sākuma Komisijas locekļi paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti kāda konkrēta Pretendenta izvēlē vai darbībā, vai ka viņi ir saistīti ar tiem.
	8. Komisija pieņem lēmumu ar vienkāršo klātesošo balsu vairākumu. Ja komisijas locekļu balsis sadalās vienādi, izšķirošā ir Komisijas priekšsēdētāja balss.

Pielikumi:

1.pielikums – Tehniskā specifikācija uz 4 (četrām) lapām;

2.pielikums - Pieteikums dalībai nomas tiesību izsolē uz 2 (divām) lapām;

3.pielikums - Kvalifikācijas veidlapa sabiedriskās ēdināšanas pakalpojumu sniegšanā uz 2 (divām) lapām;

4.pielikums – Plānotās darbības apraksts ar piedāvājuma klāstu un darba laiku uz 1 (vienas) lapas;

5.pielikums - Nomas līguma projekts ar pielikumiem uz 13 (trīspadsmit) lapām.

Komisijas priekšsēdētāja I.Grasmane